proxectonos/corpus_dominio_legal_administrativo_tmp huggingface dataset:
RESOLUCIÓN do 29 de xullo de 2005 pola que se publicitan as axudas concedidas a organizacións de consumidores e usuarios, para o funcionamento e mantemento das súas oficinas, no marco da Resolución do 29 de marzo de 2005 (Diario Oficial de Galicia número 66, do 7 de abril) pola que se convocaron as axudas a organizacións de consumidores e usuarios para o funcionamento e mantemento das oficinas de información aos consumidores para o ano 2005.
INSTITUTO GALEGO DE CONSUMO — III. OUTRAS DISPOSICIÓNS — 24/08/2005

Na súa virtude, de acordo co establecido no artigo 18 das bases da citada convocatoria,
RESOLVE:
Publicitar as axudas concedidas para o funcionamento e mantemento das súas oficinas de información aos consumidores, aos beneficiarios que se relacionan no anexo desta resolución, nas contías que se sinalan.
Santiago de Compostela, 29 de xullo de 2005.
Víctor Tello Calvo
Presidente do Instituto Galego de Consumo
ANEXO
Beneficiarios das axudas para funcionamento e mantemento das organizacións de consumidores e usuarios:
Beneficiarios
Importe (A)
Asociación Provincial de Amas de Casa, Consumidores e Usuarios da Coruña.
12.531,08
Asociación de Usuarios de Bancos, Caixas de Aforro e Seguros de Galicia (Adicae-Galicia).
13.465,20
Asociación de Consumidores A Xuntanza.
16.835,72
Asociación de Veciños, Consumidores e Usuarios-Centro Social, Cultural de Recreativo Beade.
16.835,72
Asociación de Consumidores e Usuarios en Marcha Conumar.
12.091,54
Federación Galega de Euroconsumo
66.396,78
Agrupación de Consumidores e Usuarios Asociados ACUA.
16.835,72
Asociación de Amas de Casa e Consumidores Lucus.
9.578,80
Asociación de Amas de Casa e Consumidores da Comarca de Lemos.
5.691,00
Asociación de Consumidores e Iniciativa Social de Amas de Casa de Marín.
16.835,72
Asociación Provincial de Amas de Casa e Consumidores Montealegre.
12.255,54
Asociación de Amas de Casa, Consumidores e Usuarios de Monterroso.
7.380,76
Asociación Local de Amas de Casa, Consumidores e Usuarios Rías Baixas de Pontevedra.
16.835,72
Unión de Consumidores de Galicia Ucgal.
16.835,72
DECRETO 407/2005, do 25 de agosto, polo que se dispón que cese Ana María Díaz López como delegada provincial da Coruña da Consellería de Medio Ambiente.
CONSELLERÍA DE MEDIO AMBIENTE E DESENVOLVEMENTO SOSTIBLE — II. AUTORIDADES E PERSOAL — 26/08/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Medio Ambiente e Desenvolvemento Sostible e logo de deliberación do Consello da Xunta de Galicia, na súa reunión do día vinte e cinco de agosto de dous mil cinco,
DISPOÑO:
Que cese Ana María Díaz López como delegada provincial da Coruña da Consellería de Medio Ambiente, agradecéndolle os servizos prestados.
Santiago de Compostela, vinte e cinco de agosto de dous mil cinco.
Emilio Pérez Touriño
Presidente
Manuel Vázquez Fernández
Conselleiro de Medio Ambiente e Desenvolvemento Sostible
DECRETO 91/2005, do 14 de abril, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización da obra número 402 Plan Operativo Local 2004 Abadín. Moncelos-O Carrizal. Alargamento e mellora. Explanación e afirmado punto quilométrico 0-0,30 (termo municipal de Abadín).
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 29/04/2005

A Deputación Provincial de Lugo, en sesión que tivo lugar o día vinte e dous de outubro de dous mil catro, aprobou o proxecto da obra nº 402 Plan Operativo Local 2004 Abadín. Moncelos-O Carrizal. Alargamento e mellora. Explanación e afirmado punto quilométrico 0-0,30 e, na sesión do vinte e sete de decembro de dous mil catro, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ao abeiro do disposto no artigo 52 da Lei de expropiación forzosa.
Os bens nos que se concreta a declaración de urxente ocupación están determinados no expediente que se someteu a información pública.
Que o dito expediente tivo entrada na Consellería de Xustiza, Interior e Administración Local e, solicitado informe á Dirección Xeral de Urbanismo da
Consellería de Política Territorial, Obras Públicas e Vivenda, este foi emitido favorablemente.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, xa que segundo sinala a deputación, o proxecto consiste no alargamento e mellora da estrada provincial que une os núcleos de Moncelos e O Carrizal coa estrada autonómica, recolléndose tamén unha rectificación do actual trazado, reducindo as curvas existentes, e que, cunha axeitada sinalización, suporía unha mellora para a circulación e diminución do risco de accidentes.
A competencia para a declaración da urxente ocupación correspóndelle ao Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Administración Local e logo de deliberación do Consello da Xunta de Galicia na súa reunión do día catorce de abril de dous mil cinco,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución da obra nº 402 Plan Operativo Local 2004 Abadín. Moncelos-O Carrizal. Alargamento e mellora. Explanación e afirmado punto quilométrico 0-0,30, debendo, se é o caso, unha vez ocupados os terreos necesarios, obter as autorizacións que fosen necesarias dos organismos competentes, con carácter previo ao inicio das obras.
Santiago de Compostela, catorce de abril de dous mil cinco.
Manuel Fraga Iribarne
Presidente
Jesús Carlos Palmou Lorenzo
Conselleiro de Xustiza, Interior e Administración Local
CONSELLERÍA DE FAMILIA, XUVENTUDE, DEPORTE
E VOLUNTARIADO
ORDE do 21 de marzo de 2005 pola que se declara a alienabilidade dun predio da Comunidade Autónoma de Galicia pertencente ao fondo de terras da zona de concentración parcelaria de Lourenzá (número 272).
CONSELLERÍA DE POLÍTICA AGROALIMENTARIA E DESENVOLVEMENTO RURAL — III. OUTRAS DISPOSICIÓNS — 29/04/2005

O artigo 31.3º, da Lei 12/2001, do 10 de setembro, de modificación da de concentración parcelaria para Galicia, sinala que a consellería competente en materia de agricultura está autorizada a exercer as funcións dominicais sobre o fondo de terras segundo o establecido na lexislación patrimonial, sen prexuízo do informe previo da Consellería de Economía e Facenda para os actos de disposición sobre bens inmobles.
O 8 de marzo de 2004, o Concello de Lourenzá solicitou a cesión gratuíta en propiedade do predio nº 272 da zona de concentración parcelaria de Lourenzá (Lourenzá-Lugo) que pertence á Comunidade Autónoma de Galicia en virtude da acta complementaria de reorganización da propiedade da zona de concentración parcelaria de Lourenzá do 22-5-2001, pola que pasaron á titularidade da Comunidade Autónoma de Galicia as terras sobrantes da antedita zona de concentración, entre a que se encontra o predio nº 272.
Unha vez obtida a inscrición no correspondente rexistro da propiedade do citado ben inmoble, procede declarar a súa alienabilidade de conformidade co disposto no artigo 24 da Lei 3/1985, do 12 de abril, do patrimonio da Comunidade Autónoma de Galicia e no artigo 60 do Decreto 50/1989, do 9 de marzo, polo que se aproba o seu regulamento, co obxecto de posibilitar o tráfico deste ben patrimonial.
En virtude do anteriormente exposto e tendo en conta a memoria xustificativa da Secretaría Xeral da Consellería de Política Agroalimentaria e Desenvolvemento Rural e despois do informe favorable da Consellería de Economía e Facenda,
DISPOÑO:
Artigo único.-Declárase a alienabilidade do ben inmoble que se describe:
-Predio nº 272 da zona de concentración parcelaria de Lourenzá norte, municipio de Lourenzá, sequeiro no sitio de Veiga da Fonte, que ten unha superficie
de 6.835 m, que estrema: norte, camiño; sur, camiño; leste, Teresa Moirón Tiagonce (271); oeste, María Oliva Rodríguez Pérez. Inscrito no Rexistro da Propiedade de Mondoñedo no tomo 696, libro 82, folio 92, predio nº 9320.
Santiago de Compostela, 21 de marzo de 2005.
José Antonio Santiso Miramontes
Conselleiro de Política Agroalimentaria
e Desenvolvemento Rural
CONSELLERÍA DE XUSTIZA, INTERIOR E ADMINISTRACIÓN
LOCAL
ORDE do 26 de abril de 2005 pola que se fixan as cantidades actualizadas das subvencións por gastos electorais para as eleccións ao Parlamento de Galicia que se celebrarán o día 19 de xuño de 2005.
CONSELLERÍA DE ECONOMÍA E FACENDA — III. OUTRAS DISPOSICIÓNS — 29/04/2005

O Decreto 77/2005, do 25 de abril, de disolución do Parlamento de Galicia e de convocatoria de eleccións, establece no seu artigo 2, a convocatoria dos devanditos comicios para o vindeiro día 19 de xuño.
Por outra parte, a Lei 8/1985, do 13 de agosto, de eleccións ao Parlamento de Galicia, modificada pola Lei 15/1992, do 30 de decembro, e pola Lei 12/2004, do 7 de decembro, refírese no seu artigo 44 ás subvencións da Comunidade Autónoma para os gastos electorais, determinando no punto 4º: «As cantidades mencionadas nos puntos anteriores refírense a euros constantes. A Consellería de Economía e Facenda fixará as cantidades actualizadas nos cinco días seguintes ao da convocatoria de eleccións».
Para o cálculo das cantidades previstas para o ano 2005 aplícase, ás contías fixadas na Orde do 28 de agosto de 2001, o IPC acumulado desde novembro de 2001-xuño de 2005, que se prevé que será do 12,60 %.
Na súa virtude,
DISPOÑO:
Artigo único.-As cantidades a que se refire o artigo 44 da Lei 8/1985, do 13 de agosto, de eleccións ao Parlamento de Galicia, modificada pola Lei 15/1992, do 30 de decembro, e pola Lei 12/2004, do 7 de decembro, unha vez actualizadas, serán as seguintes:
1. Subvención de dezasete mil catrocentos setenta e catro euros e catro céntimos (17.474,04 euros), por cada escano obtido.
2. Subvención de sesenta e cinco céntimos (0,65 euros), por cada un dos votos acadados por cada candidatura, se polo menos un dos membros dela obtivo escano de deputado.
3. Ademais das subvencións ás cales se refiren os puntos anteriores, a Comunidade Autónoma subvencionará os partidos, federacións, coalicións e agrupacións de electores, polos gastos ocasionados polo envío directo e persoal aos electores de sobres e papeletas electorais ou propaganda e publicidade electoral, a razón de dezaoito céntimos de euro (0,18 euros) por elector, sempre que a candidatura de referencia obteña representación.
4. O límite dos gastos electorais nas eleccións ao Parlamento de Galicia será o que resulte de multiplicar por cincuenta e dous céntimos de euro (0,52 euros) o número de habitantes correspondentes á poboación de dereito da circunscrición onde pre
sente as súas candidaturas cada partido, federación, coalición ou agrupación de electores.
Non se incluirán dentro dos límites dos gastos electorais as cantidades subvencionadas de acordo co disposto no punto 3 anterior.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 26 de abril de 2005.
José Antonio Orza Fernández
Conselleiro de Economía e Facenda
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
DECRETO 87/2005, do 21 de abril, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construción dunha rotonda na estrada OU-103 nos Milagres (Maceda). Clave: OU/02/081.06.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 29/04/2005

Con data do 23 de outubro de 2003 o director xeral de Obras Públicas, por delegación do vicepresidente primeiro e conselleiro de Política Territorial, Obras Públicas e Vivenda aprobou o proxecto de construción dunha rotonda na estrada OU-103 nos Milagres (Maceda). Clave: OU/02/081.06.
Os bens e dereitos en que se concreta a declaración de urxente ocupación aparecen recollidos e valorados no citado proxecto.
A competencia para efectuar a declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada a referida declaración pola súa incidencia na seguridade vial, ao mellorar a intersección.
En virtude de todo o exposto e en aplicación do artigo 28.2º do Estatuto de Autonomía de Galicia e dos artigos 10 e 52 da Lei de expropiación forzosa, en relación co previsto no artigo 16 da Lei 4/1994, do 14 de setembro, de estradas de Galicia, por proposta do vicepresidente primeiro e conselleiro de Política Territorial, Obras Públicas e Vivenda e logo da deliberación do Consello da Xunta na súa reunión do día vinte e un de abril de dous mil cinco,
DISPOÑO:
Artigo único.-Declarar a utilidade pública e a urxente ocupación dos bens e dereitos necesarios
e que se concretan no expediente administrativo instruído para efectos de expropiación no proxecto de construción dunha rotonda na estrada OU-103 nos Milagres (Maceda). Clave: OU/02/081.06.
Santiago de Compostela, vinte e un de abril de dous mil cinco.
Manuel Fraga Iribarne
Presidente
Alberto Núñez Feijoo
Vicepresidente primeiro e conselleiro de Política
Territorial, Obras Públicas e Vivenda
DECRETO 89/2005, do 21 de abril, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construción da urbanización da circunvalación das Neves, PO-400. Clave: PO/03/019.03.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 29/04/2005

Con data do 7 de abril de 2005 o director xeral de Obras Públicas, por delegación do vicepresidente primeiro e conselleiro de Política Territorial, Obras Públicas e Vivenda aprobou o proxecto de construción da urbanización da circunvalación das Neves, PO-400. Clave: PO/03/019.03.
Os bens e dereitos en que se concreta a declaración de urxente ocupación aparecen recollidos e valorados no citado proxecto.
A competencia para efectuar a declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada a referida declaración pola súa incidencia na seguridade vial, ao alargar a vía actual e dotala de beirarrúas.
En virtude de todo o exposto e en aplicación do artigo 28.2º do Estatuto de Autonomía de Galicia e dos artigos 10 e 52 da Lei de expropiación forzosa, en relación co previsto no artigo 16 da Lei 4/1994, do 14 de setembro, de estradas de Galicia, por proposta do vicepresidente primeiro e conselleiro de Política Territorial, Obras Públicas e Vivenda e logo da deliberación do Consello da Xunta na súa reunión do día vinte e un de abril de dous mil cinco,
DISPOÑO:
Artigo único.-Declarar a utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de construción da urbanización da circunvalación das Neves, PO-400. Clave: PO/03/019.03.
Santiago de Compostela, vinte e un de abril de dous mil cinco.
Manuel Fraga Iribarne
Presidente
Alberto Núñez Feijoo
Vicepresidente primeiro e conselleiro da Consellería de Política Territorial, Obras Públicas e Vivenda
DECRETO 408/2005, do 25 de agosto, polo que se dispón que cese Luis González Vázquez como delegado provincial de Lugo da Consellería de Medio Ambiente.
CONSELLERÍA DE MEDIO AMBIENTE E DESENVOLVEMENTO SOSTIBLE — II. AUTORIDADES E PERSOAL — 26/08/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Medio Ambiente e Desenvolve
mento Sostible e logo de deliberación do Consello da Xunta de Galicia, na súa reunión do día vinte e cinco de agosto de dous mil cinco,
DISPOÑO:
Que cese Luis González Vázquez como delegado provincial de Lugo da Consellería de Medio Ambiente, agradecéndolle os servizos prestados.
Santiago de Compostela, vinte e cinco de agosto de dous mil cinco.
Emilio Pérez Touriño
Presidente
Manuel Vázquez Fernández
Conselleiro de Medio Ambiente e Desenvolvemento Sostible
RESOLUCIÓN do 12 de agosto de 2005 pola que se convoca un curso sobre procedemento sancionador en tráfico.
CENTRO DE ESTUDOS XUDICIAIS E SEGURIDADE PÚBLICA DE GALICIA — III. OUTRAS DISPOSICIÓNS — 25/08/2005

Dentro das actividades programadas para o ano 2005, e conforme as funcións atribuídas pola Lei 1/2005, do 4 de xaneiro, de creación do Centro de Estudos Xudiciais e Seguridade Pública de Galicia, anúnciase a realización dun curso sobre procedemento sancionador en tráfico, que se deberá desenvolver conforme as seguintes bases:
Obxectivos.
-Coñecer a dinámica do procedemento sancionador e a intervención do axente nel.
-Actualizarse na normativa referente aos procedementos sancionadores de carácter administrativo relacionados co tema de tráfico e transportes.
Destinatarios.
O curso vai dirixido aos membros dos corpos de Policía local da Comunidade Autónoma de Galicia.
Inscrición.
A inscrición dos participantes será totalmente gratuíta.
Prazas.
40 prazas.
Solicitudes.
1. O persoal que desexe participar neste curso deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 15 de setembro de 2005, ás 14.00 horas.
3. As instancias deberanse enviar ao Centro de Estudos Xudiciais e Seguridade Pública de Galicia, sito na avenida da Cultura, s/n, 36680 A Estrada,
ou ben pódense entregar en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
O curso realizarase do 26 ao 28 de setembro, das 9.30 ás 14.00 horas e das 15.30 ás 19.00 horas, excepto o día 28, que será das 9.30 ás 13.30 horas.
Relación de admitidos.
A relación de admitidos farase pública o día 19 de setembro a partir das 14.00 horas, no taboleiro de anuncios do Centro de Estudos Xudiciais e Seguridade Pública de Galicia, ou ben poden coñecer e confirmar a súa asistencia chamando aos números de teléfono 986 59 02 41/42/43/44.
Lugar.
O curso desenvolverase no Centro de Estudos Xudiciais e Seguridade Pública de Galicia, sito na avenida da Cultura, s/n, no concello da Estrada.
Certificado de asistencia.
Ao remate do curso entregaráselles un certificado de asistencia a aquelas persoas que acrediten a súa participación continuada.
Modificacións.
O Centro de Estudos Xudiciais e Seguridade Pública de Galicia poderá modificar o desenvolvemento normal do curso para adaptalo ás necesidades da administración e ás continxencias que poidan xurdir.
A Estrada, 12 de agosto de 2005.
P.A. (Decreto 23/1993, do 11 de febreiro)
Montserrat Bolívar Chinchilla
Secretaria xeral do Centro de Estudos Xudiciais
e Seguridade Pública de Galicia
DECRETO 409/2005, do 25 de agosto, polo que se dispón que cese Agustín Prado Verdeal como delegado provincial de Ourense da Consellería de Medio Ambiente.
CONSELLERÍA DE MEDIO AMBIENTE E DESENVOLVEMENTO SOSTIBLE — II. AUTORIDADES E PERSOAL — 26/08/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Medio Ambiente e Desenvolvemento Sostible e logo de deliberación do Consello da Xunta de Galicia, na súa reunión do día vinte e cinco de agosto de dous mil cinco,
DISPOÑO:
Que cese Agustín Prado Verdeal como delegado provincial de Ourense da Consellería de Medio Ambiente, agradecéndolle os servizos prestados.
Santiago de Compostela, vinte e cinco de agosto de dous mil cinco.
Emilio Pérez Touriño
Presidente
Manuel Vázquez Fernández
Conselleiro dr Medio Ambiente e Desenvolvemento Sostible
RESOLUCIÓN do 20 de xullo de 2005, da Dirección Xeral de Centros e Ordenación Educativa, pola que se autorizan programas de garantía social nos centros privados que figuran no anexo para o curso 2005-2006.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 25/08/2005

En virtude da Orde do 5 de maio de 1997 (DOG do 29 de maio), pola que se regulan os programas de garantía social na Comunidade Autónoma de Galicia, esta dirección xeral, por proposta da Dirección
Xeral de Formación Profesional e Ensinanzas Especiais,
RESOLVE:
Autorizar os programas de garantía social nos centros privados que figuran no anexo, para o curso 2005-2006.
Santiago de Compostela, 20 de xullo de 2005.
Alberto González Armesto
Director xeral de Centros e Ordenación Educativa
ANEXO
Provincia: A Coruña.
Concello: Arteixo.
Centro privado: Agarimo.
Código: 15020431.
1 PGS operario de albanelaría.
1 PGS axudante de servizos de restaurante e bar.
1 PGS servizos auxiliares de oficina.
1 PGS operario de viveiros e xardíns.
1 PGS operario de carpintaría de madeira maciza.
Provincia: Pontevedra.
Concello: Pontevedra.
Centro privado: Rizo Belle II.
Código: 36024434.
1 PGS auxiliar de perrucaría.
1 PGS auxiliar de estética.
DECRETO 410/2005, do 25 de agosto, polo que se dispón que cese José Antonio López Rodríguez como delegado provincial de Pontevedra da Consellería de Medio Ambiente.
CONSELLERÍA DE MEDIO AMBIENTE E DESENVOLVEMENTO SOSTIBLE — II. AUTORIDADES E PERSOAL — 26/08/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Medio Ambiente e Desenvolvemento Sostible e logo de deliberación do Consello
da Xunta de Galicia, na súa reunión do día vinte e cinco de agosto de dous mil cinco,
DISPOÑO:
Que cese José Antonio López Rodríguez como delegado provincial de Pontevedra da Consellería de Medio Ambiente, agradecéndolle os servizos prestados.
Santiago de Compostela, vinte e cinco de agosto de dous mil cinco.
Emilio Pérez Touriño
Presidente
Manuel Vázquez Fernández
Conselleiro de Medio Ambiente e Desenvolvemento Sostible
DECRETO 411/2005, do 25 de agosto, polo que se dispón que cese José Lage Lage como delegado provincial de Ourense da Consellería de Asuntos Sociais, Emprego e Relacións Laborais.
CONSELLERÍA DE TRABALLO — II. AUTORIDADES E PERSOAL — 26/08/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Traballo e logo de deliberación do Consello da Xunta de Galicia, na súa reunión do día vinte e cinco de agosto de dous mil cinco,
DISPOÑO:
Que cese José Lage Lage como delegado provincial de Ourense da Consellería de Asuntos Sociais, Emprego e Relacións Laborais, agradecéndolle os servizos prestados.
Santiago de Compostela, vinte e cinco de agosto de dous mil cinco.
Emilio Pérez Touriño
Presidente
Ricardo Jacinto Varela Sánchez
Conselleiro de Traballo
DECRETO 412/2005, do 25 de agosto, polo que se nomea director xeral de Acción Social da Secretaría Xeral do Benestar a Xosé Bieito Seara Formoso.
VICEPRESIDENCIA DA IGUALDADE E DO BENESTAR — II. AUTORIDADES E PERSOAL — 26/08/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta
do vicepresidente da Igualdade e do Benestar e logo de deliberación do Consello da Xunta de Galicia, na súa reunión do día vinte e cinco de agosto de dous mil cinco,
Nomeo director xeral de Acción Social da Secretaría Xeral do Benestar a Xosé Bieito Seara Formoso.
Santiago de Compostela, vinte e cinco de agosto de dous mil cinco.
Emilio Pérez Touriño
Presidente
Anxo Manuel Quintana González
Vicepresidente da Igualdade e do Benestar
CORRECCIÓN de erros.-Orde do 11 de febreiro de 2005 pola que se regulan as probas libres para a obtención dos títulos de técnico e técnico superior de formación profesional específica.
CONSELLERÍA DE EDUCACIÓN E ORDENACIÓN UNIVERSITARIA — I. DISPOSICIÓNS XERAIS — 03/03/2005

Advertido un erro no texto da citada orde publicada no Diario Oficial de Galicia número 36, do martes 22 de febreiro de 2005, cómpre facer a oportuna corrección:
Na páxina 2.959, no artigo 8.2º onde di: «que se aterá á disposición adicional segunda desta orde», debe dicir: «que se aterá á disposición adicional primeira desta orde».
CONSELLERÍA DE XUSTIZA, INTERIOR E ADMINISTRACIÓN
LOCAL
DECRETO 414/2005, do 25 de agosto, polo que se nomea delegada provincial da Igualdade e do Benestar da Coruña a María Tereixa dos Anxos Novo Arrojo.
VICEPRESIDENCIA DA IGUALDADE E DO BENESTAR — II. AUTORIDADES E PERSOAL — 26/08/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do vicepresidente da Igualdade e do Benestar e logo de deliberación do Consello da Xunta de Galicia, na súa reunión do día vinte e cinco de agosto de dous mil cinco,
Nomeo delegada provincial da Igualdade e do Benestar da Coruña a María Tereixa dos Anxos Novo Arrojo.
Santiago de Compostela, vinte e cinco de agosto de dous mil cinco.
Emilio Pérez Touriño
Presidente
Anxo Manuel Quintana González
Vicepresidente da Igualdade e do Benestar
DECRETO 413/2005, do 25 de agosto, polo que se nomea directora xeral do Servizo Galego de Promoción da Igualdade do Home e da Muller a Ana Luisa Bouza Santiago.
VICEPRESIDENCIA DA IGUALDADE E DO BENESTAR — II. AUTORIDADES E PERSOAL — 26/08/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do vicepresidente da Igualdade e do Benestar e logo de deliberación do Consello da Xunta de Galicia, na súa reunión do día vinte e cinco de agosto de dous mil cinco,
Nomeo director xeral do Servizo Galego de Promoción da Igualdade do Home e da Muller a Ana Luisa Bouza Santiago.
Santiago de Compostela, vinte e cinco de agosto de dous mil cinco.
Emilio Pérez Touriño
Presidente
Anxo Manuel Quintana González
Vicepresidente da Igualdade e do Benestar
DECRETO 416/2005, do 25 de agosto, polo que se nomea delegado provincial da Igualdade e do Benestar de Ourense a Xosé Francisco Ferreiro Abelleira.
VICEPRESIDENCIA DA IGUALDADE E DO BENESTAR — II. AUTORIDADES E PERSOAL — 26/08/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do vicepresidente da Igualdade e do Benestar e logo de deliberación do Consello da Xunta de Galicia, na súa reunión do día vinte e cinco de agosto de dous mil cinco,
Nomeo delegado provincial da Igualdade e do Benestar de Ourense a Xosé Francisco Ferreiro Abelleira.
Santiago de Compostela, vinte e cinco de agosto de dous mil cinco.
Emilio Pérez Touriño
Presidente
Anxo Manuel Quintana González
Vicepresidente da Igualdade e do Benestar
DECRETO 415/2005, do 25 de agosto, polo que se nomea delegada provincial da Igualdade e do Benestar de Lugo a Branca Rodríguez Pazos.
VICEPRESIDENCIA DA IGUALDADE E DO BENESTAR — II. AUTORIDADES E PERSOAL — 26/08/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do vicepresidente da Igualdade e do Benestar e logo de deliberación do Consello da Xunta de Galicia, na súa reunión do día vinte e cinco de agosto de dous mil cinco,
Nomeo delegada provincial da Igualdade e do Benestar de Lugo a Branca Rodríguez Pazos.
Santiago de Compostela, vinte e cinco de agosto de dous mil cinco.
Emilio Pérez Touriño
Presidente
Anxo Manuel Quintana González
Vicepresidente da Igualdade e do Benestar
RESOLUCIÓN do 17 de agosto de 2005 pola que se deixa sen efecto a publicación da Orde do 24 de febreiro de 2005 pola que se establecen as bases reguladoras para a concesión de axudas para a substitución de guindastres-torre desmontables para obras na Comunidade Autónoma de Galicia, no ano 2005, publicada por erro no Diario Oficial de Galicia número 157, do 17 de agosto.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 29/08/2005

No Diario Oficial de Galicia nº 157, do 17 de agosto de 2005, publicouse por erro a Orde do 24 de febreiro de 2005 pola que se establecen as bases reguladoras para a concesión de axudas para a substitución de guindastres-torre desmontables para obras na Comunidade Autónoma de Galicia, no ano 2005, e que xa se publicou no DOG nº 43, do 3 de marzo.
O que en troques debería terse publicado é a Resolución do 20 de xullo de 2005 pola que se fai pública a concesión de axudas para a substitución de guindastres-torre desmontables para obras na Comunidade Autónoma de Galicia, no ano 2005.
Polo tanto procédese a deixar sen efecto a publicación da devandita orde no DOG nº 157, do 17 de agosto de 2005, e ordenar a publicación da Resolución do 20 de xullo de 2005 pola que se fai pública a concesión de axudas para a substitución de guindastres-torre desmontables para obras na Comunidade Autónoma de Galicia, no ano 2005.
Santiago de Compostela, 17 de agosto de 2005.
Fernando Xabier Blanco Álvarez
Conselleiro de Innovación e Industria
DECRETO 85/2005, do 18 de abril, polo que se dispón o cesamento dun membro do Consello Económico e Social de Galicia.
PRESIDENCIA — II. AUTORIDADES E PERSOAL — 28/04/2005

En virtude do establecido nos artigos 9, parágrafo 1º, inciso segundo, e 10 f) da Lei 6/1995, do 28 de xuño, pola que se crea o Consello Económico e Social de Galicia (publicado no DOG nº 133, do 12 de xullo), e nos artigos 8 e 9.e) do Regulamento de réxime interno deste (publicado no DOG nº 114, do 11 de xuño de 1996), e de acordo coa proposta efectuada pola organización correspondente,
DISPOÑO:
Artigo único.-Que cese como membro suplente do Consello Económico e Social de Galicia, en representación da CIG, Xesús Mosquera Baamonde.
Santiago de Compostela, dezaoito de abril de dous mil cinco.
Manuel Fraga Iribarne
Presidente
DECRETO 86/2005, do 18 de abril, polo que se dispón o nomeamento dun membro do Consello Económico e Social de Galicia.
PRESIDENCIA — II. AUTORIDADES E PERSOAL — 28/04/2005

En virtude do establecido nos artigos 8, parágrafo terceiro, e 9.1º da Lei 6/1995, do 28 de xuño, pola que se crea o Consello Económico e Social de Galicia (publicado no DOG nº 133, do 12 de xullo), e nos artigos 8 e 10 do Regulamento de réxime interno deste (publicado no DOG nº 114, do 11 de xuño de 1996), e de acordo coa proposta efectuada pola organización correspondente,
DISPOÑO:
Artigo único.-Noméase membro suplente do Consello Económico e Social de Galicia, en representación da CIG, a Xavier Rodríguez Fidalgo.
Santiago de Compostela, dezaoito de abril de dous mil cinco.
Manuel Fraga Iribarne
Presidente
DECRETO 417/2005, do 25 de agosto, polo que se nomea delegado provincial da Igualdade e do Benestar de Pontevedra a Francisco Javier Verea Argibay.
VICEPRESIDENCIA DA IGUALDADE E DO BENESTAR — II. AUTORIDADES E PERSOAL — 26/08/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do vicepresidente da Igualdade e do Benestar e logo de deliberación do Consello da Xunta de Galicia,
na súa reunión do día vinte e cinco de agosto de dous mil cinco,
Nomeo delegado provincial da Igualdade e do Benestar de Pontevedra a Francisco Javier Verea Argibay.
Santiago de Compostela, vinte e cinco de agosto de dous mil cinco.
Emilio Pérez Touriño
Presidente
Anxo Manuel Quintana González
Vicepresidente da Igualdade e do Benestar
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
DECRETO 418/2005, do 25 de agosto, polo que se nomea secretario xeral de Análise e Proxección a José Manuel Rivera Otero.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 26/08/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Presidencia, Administracións Públicas e Xustiza e logo de deliberación do Consello da Xunta de Galicia, na súa reunión do día vinte e cinco de agosto de dous mil cinco,
Nomeo secretario xeral de Análise e Proxección a José Manuel Rivera Otero.
Santiago de Compostela, vinte e cinco de agosto de dous mil cinco.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións Públicas
e Xustiza
DECRETO 419/2005, do 25 de agosto, polo que se nomea secretario xeral de Emigración a Manuel Luis Rodríguez González.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 26/08/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Presidencia, Administracións Públicas e Xustiza e logo de deliberación do Consello
da Xunta de Galicia, na súa reunión do día vinte e cinco de agosto de dous mil cinco,
Nomeo secretario xeral de Emigración a Manuel Luis Rodríguez González.
Santiago de Compostela, vinte e cinco de agosto de dous mil cinco.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións Públicas
e Xustiza
DECRETO 34/2005, do 17 de febreiro, polo que se declara a urxente ocupación, para efectos de expropiación forzosa, polo Concello de Salvaterra de Miño, dos bens e dereitos necesarios para a realización das obras do proxecto de colector xeral do río Tea.
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 03/03/2005

O Concello de Salvaterra de Miño, en sesión que tivo lugar o día oito de xaneiro de dous mil tres, aprobou o proxecto de colector xeral do río Tea e, na mesma sesión, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ao abeiro do disposto no artigo 52 da Lei de expropiación forzosa.
Os bens nos que se concreta a declaración de urxente ocupación están determinados no expediente que se someteu a información pública.
Que o dito expediente tivo entrada na Consellería de Xustiza, Interior e Administración Local e, solicitados informes á Dirección Xeral de Urbanismo da Consellería de Política Territorial, Obras Públicas e Vivenda, e á Dirección Xeral de Calidade e Avaliación Ambiental da Consellería de Medio Ambiente, estes foron emitidos favorablemente, facendo mención neste último á adopción dunha serie de condicións para a realización do citado proxecto.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, xa que segundo sinala o Concello, resulta imprescindible dotar dos servizos mínimos de instalación da rede de sumidoiros a maioría das parroquias do concello, ao non dispor deste, o que xera un gran problema no proceso de depuración, pola saturación dos pozos negros, provocando un risco obvio para a saúde pública.
A competencia para a declaración da urxente ocupación correspóndelle ao Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Administración Local, e logo de deliberación do Consello da Xunta de Galicia, na súa reunión do día dezasete de febreiro de dous mil cinco.
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Salvaterra de Miño para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de colector xeral do río Tea, debendo, se é o caso, unha vez ocupados os terreos
necesarios, obter as autorizacións que foran necesarias dos organismos competentes, con carácter previo ao inicio das obras.
Santiago de Compostela, dezasete de febreiro de dous mil cinco.
Manuel Fraga Iribarne
Presidente
Jesús Carlos Palmou Lorenzo
Conselleiro de Xustiza, Interior e Administración Local
DECRETO 35/2005, do 17 de febreiro, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización da obra número 318 Plan Operativo Local Folgoso do Courel.-Hospital-Seoane do Courel, (termos municipais de Pedrafita do Cebreiro e Folgoso do Courel).
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 03/03/2005

A Deputación Provincial de Lugo, en sesión celebrada o día oito de agosto de dous mil tres, aprobou o proxecto da obra nº 318 Plan Operativo Local Folgoso do Courel.- Hospital-Seoane do Courel e, na sesión do vinte e nove de decembro de dous mil tres, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ao abeiro do disposto no artigo 52 da Lei de expropiación forzosa.
Os bens en que se concreta a declaración de urxente ocupación están determinados no expediente que se someteu a información pública.
Que o dito expediente tivo entrada na Consellería de Xustiza, Interior e Administración Local, e que solicitados informes á Dirección Xeral de Urbanismo da Consellería de Política Territorial, Obras Públicas e Vivenda, e á Dirección Xeral de Conservación da Natureza da Consellería de Medio Ambiente, estes foron emitidos favorablemente.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, xa que segundo sinala a deputación, o proxecto refírese a unha vía que comunica diversas localidades da serra do Courel e que xeran un tráfico abundante, e ao non reunir o largo necesario para acadar unha circulación adecuada, afecta dun xeito significativo a seguridade vial, polo que a actuación é necesaria para reducir o risco de accidentes de tráfico.
A competencia para a declaración da urxente ocupación correspóndelle ao Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Administración Local, e logo de deli
beración do Consello da Xunta de Galicia na súa reunión do día dezasete de febreiro de dous mil cinco.
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución da obra nº 318 Plan Operativo Local Folgoso do Courel. Hospital-Seoane do Courel, debendo, se é o caso, unha vez ocupados os terreos necesarios, obter as autorizacións que fosen necesarias dos organismos competentes, con carácter previo ao inicio das obras.
Santiago de Compostela, dezasete de febreiro de dous mil cinco.
Manuel Fraga Iribarne
Presidente
Jesús Carlos Palmou Lorenzo
Conselleiro de Xustiza, Interior e Administración Local
DECRETO 36/2005, do 17 de febreiro, polo que se declara a urxente ocupación, para efectos de expropiación forzosa, pola Deputación Provincial da Coruña, dos bens e dereitos necesarios para a realización das obras do proxecto de alargamento e acondicionamento da estrada provincial 3614 de Gándara ao punto quilométrico 3 da estrada Ferrol-Cedeira, punto quilométrico 1,89 ao punto quilométrico 2,61, (termo municipal de Narón).
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 03/03/2005

A Deputación Provincial da Coruña en sesión celebrada o día trinta de xullo de dous mil catro, aprobou o proxecto de alargamento e acondicionamento da estrada provincial 3614 de Gándara ao punto quilométrico 3 da estrada Ferrol-Cedeira, punto quilométrico 1,89 ao punto quilométrico 2,61 e, na sesión do vinte e cinco de novembro de dous mil catro, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ao abeiro do disposto no artigo 52 da Lei de expropiación forzosa.
Os bens en que se concreta a declaración de urxente ocupación están determinados no expediente que se someteu a información pública.
Que o dito expediente tivo entrada na Consellería de Xustiza, Interior e Administración Local e, solicitado informe á Dirección Xeral de Urbanismo da Consellería de Política Territorial, Obras Públicas e Vivenda, esta emitiu informe favorable.
Considérase necesaria a declaración de urxente ocupación dos bens e dereitos precisos para a rea
lización das obras do proxecto técnico sinalado, xa que segundo sinala a deputación, a actuación é necesaria para evitar o altísimo risco de accidentes con perigo para a vida humana, debido á existencia de curvas perigosas con pequeno raio, edificacións e vivendas pegadas á estrada, e o estado do seu firme.
A competencia para a declaración da urxente ocupación correspóndelle ao Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Administración Local e logo de deliberación do Consello da Xunta de Galicia na súa reunión do día dezasete de febreiro de dous mil cinco
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial da Coruña para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de alargamento e acondicionamento da estrada provincial 3614 de Gándara ao punto quilométrico 3 da estrada Ferrol-Cedeira, punto quilométrico 1,89 ao punto quilométrico 2,61, debendo, se é o caso, unha vez ocupados os terreos necesarios, obter as autorizacións que fosen necesarias dos organismos competentes, con carácter previo ao inicio das obras.
Santiago de Compostela, dezasete de febreiro de dous mil cinco.
Manuel Fraga Iribarne
Presidente
Jesús Carlos Palmou Lorenzo
Conselleiro de Xustiza, Interior e Administración Local
DECRETO 420/2005, do 25 de agosto, polo que se nomea director xeral de Xustiza a Santiago Antonio Roura Gómez.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 26/08/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Presidencia, Administracións Públicas e Xustiza e logo de deliberación do Consello da Xunta de Galicia, na súa reunión do día vinte e cinco de agosto de dous mil cinco,
Nomeo director xeral de Xustiza a Santiago Antonio Roura Gómez.
Santiago de Compostela, vinte e cinco de agosto de dous mil cinco.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións
Públicas e Xustiza
DECRETO 421/2005, do 25 de agosto, polo que se nomea director xeral de Protección Civil a Antonio Espinosa González.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 26/08/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Presidencia, Administracións Públicas e Xustiza e logo de deliberación do Consello da Xunta de Galicia, na súa reunión do día vinte e cinco de agosto de dous mil cinco,
Nomeo director xeral de Protección Civil a Antonio Espinosa González.
Santiago de Compostela, vinte e cinco de agosto de dous mil cinco.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións
Públicas e Xustiza
ORDE do 20 de xullo de 2005 pola que se fixa o prezo de venda ao público da publicación: Plan de Acción Anti/VIH Sida en Galicia 2003-2006.
CONSELLERÍA DE SANIDADE — III. OUTRAS DISPOSICIÓNS — 30/08/2005

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51, sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandado e despois de emitido o preceptivo informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ao público da publicación editada pola Consellería de Sanidade e que se relaciona no anexo.
2. Este prezo entenderase, de ser o caso, con IVE incluído.
Santiago de Compostela, 20 de xullo de 2005.
José Manuel González Álvarez
Conselleiro de Sanidade
ANEXO
Plan de Acción Ant/VIH Sida en Galicia 2003-2006: 10 euros.